**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 520**

от заседание на Общинския съвет,

проведено на 24.06.2021 г., Прот. № 30

**ОТНОСНО:** Откриване на процедура за възлагане на автобусни линии от общинска, областна и републиканска транспортни схеми от квотата на Община Свищов

На основание чл. 21, ал. 1, т. 23 от Закона за местното самоуправление и местната администрация (ЗМСМА), във връзка с чл. 19, ал. 2 и ал. 6 от Закона за автомобилните превози, чл. 16в от Наредба № 2 от 15.03.2002 г. за условията и реда за утвърждаване на транспортни схеми и за осъществяване на превози с автобуси, в съответствие с нормите на Регламент (ЕО) № 1370/2007 г. на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета/L 315 от 3 декември 2007 г. и предложение с Вх. № 966/23.06.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Отменя Решение № 479/27.05.2021 г., Прот. № 29 на Общински съвет – Свищов.

2. Съгласува започването на процедура за възлагане на превозите по общинска транспортна схема, утвърдена с Решение № 654/26.09.2013 г., Прот. № 37 на Общински съвет – Свищов, променена с Решение № 215/27.04.2016 г., Прот. № 14 на Общински съвет – Свищов и с Решение № 721/30.11.2017 г., Прот. № 46 на Общински съвет – Свищов.

3. Дава съгласие да бъде проведена процедура за възлагане на превози по междуселищни автобусни линии от общинската, областната и републиканската транспортни схеми от квотата на Община Свищов по реда на Закона за обществените поръчки (ЗОП).

4. С настоящото решение Общинският съвет делегира изпълнението на своите функции, относно подготовката, провеждането и избора на изпълнител по процедурата на Кмета на община Свищов, като го упълномощава да предприеме и извърши всички правни и фактически действия по провеждането ѝ по реда на Закона за обществените поръчки.

Мотиви: Съгласно изискванията на чл. 16в от Наредба № 2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси (Обн. ДВ. бр. 32 от 29.03.2002 г., изм. ДВ. бр. 44 от 10.06.2011 г.), Общинският съвет възлага превозите по автобусни линии след проведена процедура по Закона за концесиите или Закона за обществените поръчки и в съответствие с Регламент (ЕО) № 1370/2007 г. на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета/L 315 от 3 декември 2007 г., когато възложителят предвижда компенсиране на превозвачите за извършени разходи и/или им предоставя изключителни права срещу изпълнението на задължение за обществена услуга.

В изпълнение на изискванията на чл. 19, ал. 6 от Закона за автомобилните превози, кметовете на общини в срок до 6 месеца преди възлагане на превозите по маршрутни разписания от утвърдените транспортни схеми да изпратят заявление до органа, утвърждаващ съответното маршрутно разписание, за съгласуване на започването на процедура за възлагане на превозите, са изпратени писма до Областен управител на област Велико Търново и Изпълнителна агенция „Автомобилна администрация“.

С писмо с Вх. № 06-03-47/17.02.2021 г. Областен управител на област Велико Търново дава съгласие за стартиране на процедурата за линиите от областна транспортна схема.

С писма с Вх. № 04-00-169/28.04.2021 г. и Вх. № 04-00-178(1) – 14.06.2021 г. Министърът на транспорта, информационните технологии и съобщенията разрешава започването на процедура за разписанията от републиканската транспортна схема.

В заседанието участват 26 общински съветници.

Гласували “За” – 24, “Против” – няма и “Въздържали се” – 2.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/